مراکش

مراکش (عربجه: المغرب)، رسمی آدی: مراکش سولطانلیغی (عربجه: المملكة المغربية) آفریقانین قوزئی‌باتی‌سیندا ایسلام اؤلکه‌سی‌دیر. ایندی سولطان آلتینجی محمد مراکشین سولطانی‌دیر.

 تاریخی 
عرب موسلمان‌لار مراکشه 638-جی میلادی ایلینده آقبا ابن نافی‌نین باشچی‌لیغی آلتیندا گلمیش‌لر. اؤلکه، عرب ایدریسیلر سولاله‌سی طرفین‌دن ایداره اولونماغا باشلامیش‌دیر کی، بو دؤنومده مراکش علم اوجاغینا چئوریلمیش‌دیر. آردیجیل اولا‌راق بیر نئچه بربر سولاله‌لری (مورابیطلر سولاله‌سی، مووحیدلر سولاله‌سی، مرینیلر سولاله‌سی، وطاسیلر سولاله‌سی، سعدیلر سولاله‌سی) و علویلر سولاله‌سی طرفین‌دن ایداره اولونموش‌دور. 1901-جی میلادی ایلینده فرانسه طرفین‌دن ایشغال اولونموش، 1955-جی میلادی ایلینده موستقیل‌لیک قازانمیش‌دیر. 1976-جی میلادی ایلینده غربی صحرانی ایسپانیادان گئری قایتارمیش‌دیر.

 جوغرافیاسی 
مراکش گئنیش چای سیستئمینین اییه‌سی‌دیر. آتلانتیک اوقیانوسونا تؤکولن اؤنملی چای‌لار اومم ار-رابی، سیبو، تانسیفت، دئرا چای‌لاری‌دیر. ایقلیم باخیمین‌دان اؤلکه‌نین شرق و گونئیی ایستی و قورو، آرا‌لیق دنیزی و آتلانتیک اوقیانوس ساحل‌لری ایسه معتدل و یاغیش‌لی‌دیر.

 ایقتیصادیاتی 
یاغیشین چوخ اولماسی کند تصرروفاتینا شرایط یارا‌دیر. بورادا آرپا و بوغدا بئجریلمه‌سی ایله ایختیساس‌لاشان کیچیک، اننوی تصرروفاتلا یاناشی، سیتروس میوه‌لری و قیش تروزلری ایخراجی اۆچون بؤیوک میقیاس‌لی تصرروفات دا وار. اساس محصول‌لاری بوغدا، قارغیدا‌لی، دوگو، شکر قامیشی، چوغوندور، اوزوم، خورما، سیتروس مئیوه‌لری، پامبیق و زئیتون‌دور. حیواندارلیق اساساً قویون و کئچی حیواندارلیغی‌دیر. بالیق صنایعی ده ایقتیصادیاتین اساس ساحه‌لرین‌دن‌دیر. مراکش دونیادا ان بؤیوک فوسفات تورشوسو ایخراجاتچی‌سی‌دیر. دیگر طبیعی ثروت‌لری کؤمور، قورغوشون، دمیر فیلیزی، گوموش و میس‌دیر. اساس ایخراج مال‌لاری فوسفات تورشوسو، سیتروس مئیوه‌لری، بالیق (ساردینیا) یاغ‌لاری و خورما‌دیر. سنایئنین اساسینی داغ-مدن صنایعی، گوبره، توخوجولوق، خالچاچی‌لیق، نفت ائما‌لی، سیمان، قند و مئیوه شیره‌سی ایصتیحصالی تشکیل ائدیر.

 اها‌لی‌سی 
اها‌لی‌نین عومومی سایی، 33.8 میلیون‌دور کی میصر و سودان اؤلکه‌لرین‌دن سونرا اۆچونجو بؤیوک عرب اؤلکه‌سی‌دیر. اها‌لی‌نین 60%-ی عرب‌لر، 40%ی ایسه بربرلردیر.

 گؤرونتولر 

 قایناقلار 

بؤلمه:اؤلکه‌لر
بؤلمه:آفریقا اؤلکه‌لری
بؤلمه:عرب دیللی اؤلکه‌لر
بؤلمه:مراکش
بؤلمه:عرب دؤولت‌لری
بؤلمه:فرانسه‌جه دانیشان اؤلکه‌لر
بؤلمه:عرب بیرلیگی اؤلکه‌لری
بؤلمه:Countries in Africa
بؤلمه:North African countries
بؤلمه:Maghrebi countries
بؤلمه:Saharan countries
بؤلمه:آفریقا بیرلیگی اؤلکه‌لری
بؤلمه:عرب دیلی سؤزجوک‌لو مقاله‌لر
بؤلمه:فرانسه‌جه دانیشان اؤلکه‌لر و اراضی‌لر
بؤلمه:Member states of the Organisation internationale de la Francophonie
بؤلمه:ایسلام ایش‌بیرلیگی تشکیلاتی اؤلکه‌لری
بؤلمه:آرالیق دنیز بیرلییینین عوضو دؤولتلری
بؤلمه:بیرلشمیش میلت‌لر اؤیه‌سی اؤلکه‌لر